#

# Ηλεκτρονικό εγχειρίδιο i-Manual

- Εκτύπωση
- Μέγεθος γραμματοσειράς

- Επάνω τμήμα σελίδας >
- Χρήση άλλων συσκευών/Internet >
- Συσκευή USB (π.χ. Ψηφιακή φωτ.μηχανή)

# Συσκευή USB (π.χ. Ψηφιακή φωτ.μηχανή)

Αναπαράγει φωτογραφίες/μουσική/βίντεο στην οθόνη της τηλεόρασης με σύνδεση μιας ψηφιακής φωτογραφικής μηχανής της Sony ή μιας άλλης συσκευής συμβατής με USB.

Μπορείτε να απολαύσετε αρχεία φωτογραφιών, μουσικής και βίντεο που είναι αποθηκευμένα σε μια ψηφιακή φωτογραφική μηχανή ή βιντεοκάμερα της Sony ή σε μια συσκευή αποθήκευσης USB, συνδέοντας τη συσκευή μέσω ενός καλωδίου USB.

Τηλεόραση
Συσκευή αποθήκευσης USB
Καλώδιο USB (δεν παρέχεται)

## Αναπαραγωγή φωτογραφιών/μουσικής/βίντεο

1. Πιέστε το HOME και, στη συνέχεια, επιλέξτε → [Φωτογραφίες], [Μουσική] ή [Βίντεο] → την επιθυμητή συσκευή USB.

2. Επιλέξτε αρχεία ή φακέλους για αναπαραγωγή από τη λίστα.

####

- Η αναπαραγωγή φωτογραφιών ξεκινά αυτόματα όταν συνδέσετε μια συσκευή αποθήκευσης USB μετά από την ενεργοποίηση της τηλεόρασης και εφόσον έχει επιλεγεί η [Παρουσίαση] ή οι [Μικρογραφίες] στις ρυθμίσεις της λειτουργίας [Αυτόματη Έναρξη USB]. Τα αρχεία φωτογραφιών πρέπει να είναι αποθηκευμένα σε έναν φάκελο μέσα στον φάκελο DCIM για έναρξη της αυτόματης αναπαραγωγής. Επίσης, το όνομα του φακέλου μέσα στον φάκελο DCIM πρέπει απαραιτήτως να είναι ένας συνδυασμός 3 αριθμών και 5 γραμμάτων (μπορεί να περιλαμβάνει "_"), για παράδειγμα, 101MSDCF.
- Όταν συνδέετε μια ψηφιακή φωτογραφική μηχανή της Sony στην τηλεόραση με ένα καλώδιο USB, οι ρυθμίσεις σύνδεσης USB στη μηχανή σας πρέπει να οριστούν στη λειτουργία [Αυτόματα] ή [Μαζική αποθήκευση].
- Η δυνατότητα εμφάνισης μιας φωτογραφίας σε Ημικυκλικό πανόραμα 3D είναι διαθέσιμη μόνο όταν το [Εφέ παρουσίασης] έχει οριστεί σε [Απλό]. (Αυτή η δυνατότητα είναι διαθέσιμη μόνο για μοντέλα συμβατά με 3D.) Για να επιβεβαιώσετε τη ρύθμιση, πιέστε OPTIONS, κατόπιν επιλέξτε [Επιλογες Αναπ/γης] → [Εφέ παρουσίασης] → [Απλό].
- Η δυνατότητα κύλισης μιας πανοραμικής φωτογραφίας είναι διαθέσιμη μόνο όταν το [Εφέ παρουσίασης] έχει οριστεί σε [Απλό]/[Εξασθένιση]. Για να επιβεβαιώσετε τη ρύθμιση, πιέστε OPTIONS, κατόπιν επιλέξτε [Επιλογες Αναπ/γης] → [Εφέ παρουσίασης] → [Απλό]/[Εξασθένιση].

## Συμβατές συσκευές USB/μορφές

- Ελέγξτε την παρακάτω τοποθεσία web για ενημερωμένες πληροφορίες σχετικά με τις συμβατές συσκευές USB.
  http://support.sony-europe.com/TV/compatibility/
- Το πρόγραμμα προβολής USB υποστηρίζει τα συστήματα αρχείων FAT12, FAT16, FAT32 και exFAT.
- Είναι διαθέσιμη η αναπαραγωγή USB των παρακάτω μορφών αρχείων φωτογραφιών:
- - JPEG (αρχεία μορφής JPEG με επέκταση ".jpg" και συμβατά με τα πρότυπα DCF ή Exif)
- - RAW (αρχεία μορφής ARW/ARW 2.0 με επέκταση ".arw") (Μόνο για προεπισκόπηση.)
- - MPO (αρχεία με επέκταση ".mpo")
- Η κύλιση είναι δυνατή μόνο για τα πανοραμικά αρχεία JPEG που έχουν τα παρακάτω οριζόντια/κάθετα μεγέθη. (Αν έχει γίνει επεξεργασία του αρχείου JPEG σε έναν υπολογιστή κλπ., η κύλιση ενδέχεται να μην είναι δυνατή.)
- - Για οριζόντια κύλιση: 4912/1080, 7152/1080, 3424/1920, 4912/1920, 12416/1856, 8192/1856, 5536/2160, 3872/2160, 10480/4096
- - Για κάθετη κύλιση: 1080/4912, 1080/7152, 1920/3424, 1920/4912, 1856/12416, 1856/8192, 2160/5536, 2160/3872, 4096/10480
- Είναι διαθέσιμη η αναπαραγωγή USB των παρακάτω μορφών αρχείων μουσικής:
- - MP3 (αρχεία με επέκταση ".mp3" που δεν έχουν προστασία πνευματικών δικαιωμάτων)
- - WAV (αρχεία με επέκταση ".wav")
- Είναι διαθέσιμη η αναπαραγωγή USB των παρακάτω μορφών αρχείων βίντεο:
- - AVCHD (αρχεία με επέκταση ".mts" ή ".m2ts")
- - MP4 (AVC) (αρχεία με επέκταση ".mp4")
- - MP4 (MPEG4) (αρχεία με επέκταση ".mp4")
- - MPEG1 (αρχεία με επέκταση ".mpg")
- - MPEG2 (αρχεία με επέκταση ".mpg")
- - DivX (αρχεία με επέκταση ".divx" ή ".avi")
- Τα αρχεία βίντεο τοποθετούνται με την ακόλουθη δομή φακέλου (ιεραρχική θέση):
  /AVCHD/BDMV/STREAM/00000.MTS
  /PRIVATE/AVCHD/BDMV/STREAM/00000.MTS
  /MP_ROOT/100ANV01/MAHA0001.MP4

####

- Δημιουργήστε αντίγραφα ασφαλείας όλων των αρχείων πολυμέσων σας που είναι αποθηκευμένα σε μια συσκευή USB, για να αποτρέψετε την απώλειά τους. Η Sony δεν ευθύνεται για τυχόν καταστροφή ή απώλεια των δεδομένων που είναι αποθηκευμένα σε μια συσκευή USB.
- Ανάλογα με το αρχείο, η αναπαραγωγή ενδέχεται να μην είναι δυνατή ακόμα και όταν χρησιμοποιούνται οι υποστηριζόμενες μορφές.

Copyright 2011 Sony Corporation