#

# Ηλεκτρονικό εγχειρίδιο i-Manual

- Εκτύπωση
- Μέγεθος γραμματοσειράς

- Επάνω τμήμα σελίδας >
- Αντιμετώπιση προβλημάτων >
- Συμπτώματα Οικιακού δικτύου (DLNA)

# Συμπτώματα Οικιακού δικτύου (DLNA)

- Δεν είναι δυνατή η σύνδεση της τηλεόρασής σας με το διακομιστή.
- Εμφανίζεται ένα μήνυμα που σας ενημερώνει ότι η τηλεόραση δεν μπορεί να συνδεθεί στο δίκτυό σας.
- Δεν είναι δυνατή η πρόσβαση στο διακομιστή πολυμέσων με πιστοποίηση DLNA παρόλο που εμφανίζεται στη λίστα στην περιοχή [Πολυμέσα] του Μενού Home.
- Ορισμένα αρχεία φωτογραφίας, μουσικής, βίντεο που βρίσκονται στη συνδεδεμένη συσκευή USB ή στο διακομιστή πολυμέσων με πιστοποίηση DLNA δεν εμφανίζονται.
- Κατά τη χρήση της λειτουργίας renderer δεν είναι δυνατή η αναπαραγωγή αρχείων μουσικής.

Δεν είναι δυνατή η σύνδεση της τηλεόρασής σας με το διακομιστή.
  - Ελέγξτε το καλώδιο LAN ή τη σύνδεση με το διακομιστή και την τηλεόρασής σας.
  - Ελέγξτε αν οι παράμετροι του δικτύου σας έχουν ρυθμιστεί σωστά στην τηλεόρασή σας.
Εμφανίζεται ένα μήνυμα που σας ενημερώνει ότι η τηλεόραση δεν μπορεί να συνδεθεί στο δίκτυό σας.
  - Ελέγξτε τις τρέχουσες ρυθμίσεις δικτύου. Πιέστε το HOME και, στη συνέχεια, επιλέξτε → [Δίκτυο] → [Ρύθμιση δικτύου] → [Προβολή κατάστασης δικτύου]. Αν όλες οι ρυθμίσεις του δικτύου σας είναι 0.0.0.0, ο διακομιστής σας ενδέχεται να μην έχει συνδεθεί σωστά. Ελέγξτε τις συνδέσεις του δικτύου σας ή/και το εγχειρίδιο οδηγιών του διακομιστή για πληροφορίες σύνδεσης.
  - Ρυθμίστε ξανά τις παραμέτρους του δικτύου σας.
  - Αν το καλώδιο LAN είναι συνδεδεμένο σε έναν ενεργό διακομιστή και η τηλεόραση έχει λάβει μια διεύθυνση IP, ελέγξτε τις συνδέσεις και τις ρυθμίσεις παραμέτρων του διακομιστή πολυμέσων με πιστοποίηση DLNA.

  ####

  - Μπορείτε να δείτε τις ρυθμίσεις παραμέτρων της διεύθυνσης IP με την επιλογή [Προβολή κατάστασης δικτύου].
Δεν είναι δυνατή η πρόσβαση στο διακομιστή πολυμέσων με πιστοποίηση DLNA παρόλο που εμφανίζεται στη λίστα στην περιοχή [Πολυμέσα] του Μενού Home.
  - Ελέγξτε το καλώδιο/τη σύνδεση LAN ή τις συνδέσεις του διακομιστή σας. Ενδέχεται να έχει χαθεί η σύνδεση της τηλεόρασης με το διακομιστή.
  - Εκτελέστε τη λειτουργία [Διαγνωστικός έλεγχ. Διακομιστή] για να ελέγξετε αν ο διακομιστής πολυμέσων σας επικοινωνεί σωστά με την τηλεόραση. Πιέστε το HOME και, στη συνέχεια, επιλέξτε → [Δίκτυο] → [Ρύθμιση οικιακού δικτύου] → [Διαγνωστικός έλεγχ. Διακομιστή].
Ορισμένα αρχεία φωτογραφίας, μουσικής, βίντεο που βρίσκονται στη συνδεδεμένη συσκευή USB ή στο διακομιστή πολυμέσων με πιστοποίηση DLNA δεν εμφανίζονται.
  - Ενδέχεται να μην είναι δυνατή η εμφάνιση αρχείων που δεν υποστηρίζονται.
  - Ο μέγιστος αριθμός των προσβάσιμων αρχείων ή φακέλων σε έναν κατάλογο είναι 1.000 για μια συσκευή USB και 30.000 για έναν διακομιστή πολυμέσων με πιστοποίηση DLNA. Το όριο περιλαμβάνει μη υποστηριζόμενα αρχεία ή μόνο φακέλους. Τα αρχεία ή οι φάκελοι συμπληρώνονται με βάση τη σήμανση χρόνου τους. Τα αρχεία ή οι φάκελοι φωτογραφίας και μουσικής που υπερβαίνουν το όριο δεν θα εμφανίζονται.
Κατά τη χρήση της λειτουργίας renderer δεν είναι δυνατή η αναπαραγωγή αρχείων μουσικής.
  - Κατά τη χρήση της λειτουργίας renderer, ορισμένες εφαρμογές προβάλλουν, παράλληλα με την αναπαραγωγή μουσικής, ένα αρχείο φωτογραφίας που είναι προεγκατεστημένο στον υπολογιστή. Ανάλογα με το προεγκατεστημένο αρχείο φωτογραφίας, ενδέχεται να μην είναι δυνατή η αναπαραγωγή μουσικής, αλλά ενδέχεται να ενεργοποιηθεί εάν αλλάξετε το αρχείο φωτογραφίας.

Copyright 2011 Sony Corporation