#

# Ηλεκτρονικό εγχειρίδιο i-Manual

- Εκτύπωση
- Μέγεθος γραμματοσειράς

- Επάνω τμήμα σελίδας >
- Δυνατότητες τηλεόρασης "BRAVIA" >
- Έξυπνος αισθητήρας παρουσίας

# Έξυπνος αισθητήρας παρουσίας

Ανιχνεύει τις εκφράσεις του προσώπου και τις κινήσεις του σώματος του τηλεθεατή μέσω του ενσωματωμένου αισθητήρα που βασίζεται σε κάμερα για μειωμένη κατανάλωση ρεύματος και άνετη παρακολούθηση τηλεόρασης.

Αυτή η λειτουργία ανιχνεύει τις εκφράσεις του προσώπου και τις κινήσεις του σώματος του τηλεθεατή μέσω του ενσωματωμένου αισθητήρα που βασίζεται σε κάμερα για μειωμένη κατανάλωση ρεύματος και άνετη παρακολούθηση τηλεόρασης. Μπορείτε να ελέγξετε εάν η ανίχνευση εκτελείται σωστά στην οθόνη ρυθμίσεων.

Αισθητήρας παρουσίας
  Παρακολουθεί τις εκφράσεις του προσώπου και τις κινήσεις του τηλεθεατή για μείωση της κατανάλωσης ρεύματος. Εάν δεν ανιχνευτεί κανένας τηλεθεατής, η οθόνη σκουραίνει ή η εικόνα απενεργοποιείται ενώ ο ήχος παραμένει ενεργοποιημένος. (Η συμπεριφορά διαφέρει, ανάλογα με τη ρύθμιση.) Μπορείτε, επίσης, να ρυθμίσετε τη συσκευή έτσι ώστε η τηλεόραση να μεταβαίνει στη λειτουργία αναμονής αφού περάσουν 30 λεπτά στη λειτουργία σβησίματος εικόνας.
  Για να ορίσετε το στοιχείο [Αισθητήρας παρουσίας], πιέστε το κουμπί HOME και, στη συνέχεια, επιλέξτε → [Ρυθμίσεις Συστήματος] → [Eco] → [Αισθητήρας παρουσίας] → την επιθυμητή επιλογή.
Ειδοποίηση απόστασης
  Αναγνωρίζει τα παιδιά-θεατές και διασφαλίζει ότι διατηρείται μια κατάλληλη απόσταση προβολής. Εάν τα παιδιά πλησιάσουν σε απόσταση περίπου 1 μέτρου από την οθόνη, η εικόνα σβήνει, εμφανίζεται ένα προειδοποιητικό μήνυμα και ακούγεται ένας προειδοποιητικός ήχος.
  Για να ορίσετε το στοιχείο [Ειδοποίηση απόστασης], πιέστε το κουμπί HOME και, στη συνέχεια, επιλέξτε → [Ρυθμίσεις Συστήματος] → [Ειδοποίηση απόστασης] → την επιθυμητή επιλογή.
Ρυθμιστής θέσης
  Ανιχνεύει τη θέση προβολής, ρυθμίζει την ισορροπία της έντασης του ήχου μεταξύ του αριστερού και του δεξιού ηχείου και βελτιστοποιεί την εικόνα της τηλεόρασης.
  Εάν ορίσετε το στοιχείο [Έλεγχος εξωτ. συσκευής] στην επιλογή [Ναι], οι πληροφορίες θέσης προβολής θα εφαρμοστούν στη συνδεδεμένη συσκευή HDMI. Αυτή η ενέργεια μπορεί να βελτιστοποιήσει τον ήχο μιας συμβατής συσκευής ήχου.
  Για να ορίσετε το στοιχείο [Ρυθμιστής θέσης], πιέστε το κουμπί HOME και, στη συνέχεια, επιλέξτε → [Ρυθμίσεις Συστήματος] → [Ρυθμιστής θέσης] → την επιθυμητή επιλογή.

  ####

  - Δεν είναι δυνατή η εγγραφή ή η μεταφορά των εικόνων που λαμβάνονται από τον ενσωματωμένο αισθητήρα που βασίζεται σε κάμερα.
  - Κάθε λειτουργία ενεργοποιείται μόνο αφού ο αισθητήρας αναγνωρίσει τις εκφράσεις του προσώπου των τηλεθεατών. Η ενεργοποίηση μπορεί να διαρκέσει περίπου ένα λεπτό.
  - Η μετάβαση στο Μενού Home ή στο Μενού επιλογών κλπ. απενεργοποιεί αυτές τις λειτουργίες. Για να ενεργοποιηθούν ξανά, ο αισθητήρας θα πρέπει να αναγνωρίσει ακόμα μία φορά τις εκφράσεις του προσώπου.
  - Οι εκφράσεις του προσώπου ενδέχεται να μην εντοπιστούν σωστά, ανάλογα με τα άτομα.
  - Η λειτουργία [Ειδοποίηση απόστασης] ενδέχεται να μην λειτουργήσει σωστά αν ένα παιδί τρέξει προς την τηλεόραση.

## Εύρος ανίχνευσης Έξυπνου αισθητήρα παρουσίας

Πλευρική άποψη
Έξυπνος αισθητήρας παρουσίας
Κάτοψη
6 m
60°
6 m
40°

####

- Ο αισθητήρας παρακολουθεί τις δραστηριότητες έως και 5 τηλεθεατών μπροστά από την τηλεόραση.
- Το εύρος ανίχνευσης του αισθητήρα ενδέχεται να ποικίλλει ανάλογα με τη θέση της τηλεόρασης και τις συνθήκες δωματίου.
- Το εύρος ανίχνευσης του αισθητήρα ενδέχεται να μειωθεί αν η τηλεόραση τοποθετηθεί στο πίσω μέρος του επίπλου του Οικιακού κινηματογράφου ή του επίπλου της τηλεόρασης.
- Μην τοποθετείτε τίποτα κοντά στον αισθητήρα. Ενδέχεται να επηρεαστεί η λειτουργία του.

Copyright 2011 Sony Corporation